Bybelskool » Alfabetiese lys van Bybelboeke by Bybelskool.com
Alfabetiese lys van Bybelboeke by Bybelskool.com
Hier is 'n lys van al die Bybelboeke alfabeties gerangskik. Hulle word hoofstuk vir hoofstuk hanteer:
Die Twaalf Kleiner Profete – reeks (skakels na individuele profete ook individueel geplaas in hierdie lys)
Handelinge (ook as reeks saam met Lukas)
Lukas (ook as reeks saam met Handelinge)
Psalms – reeks (ook individueel as die onderskeie vyf Psalmboeke gelys)
Jun 4, 2013 at 15:14 | #
Hi ek is opsoek na n bybelkunde handboek vir die ou syllabus asseblief. Weet Udalk waar ek een kan kry asseblief. Dis dringend
Jun 4, 2013 at 15:22 | #
Nee, ek weet nie, maar miskien weet een van ons lede. Vra ook by facebook.com/bybelskool.
Feb 12, 2015 at 08:36 | #
Chris is daar 'n handleiding oor Esegiel wat jy vir lidmate kan aanbeveel. Groete. Dankie vir wonderlike werk.
Feb 12, 2015 at 08:56 | #
Ek fokus in die tweede kwartaal, DV, self op Esegiël. Daarmee sal ek dan al die OT profete saam met ons lede deurgelees het. Die bydraes in die Bybel in Praktyk en Die Bybel Verklaar is altyd handig. Ek hou besonder baie van die NET Bible se kort kommentaar op die teks self, wat gratis beskikbaar is by YouVersion se uitmuntende Bybelvertalingshulpmiddel. Daar is natuurlik ernstiger kommentare, Leslie Allen s'n in die Word kommentaar reeks, is uitstekend, en selfs die ouer Tyndale kommentaar bydrae van John Taylor is bruikbaar. Ek hou ook van die gefokusde korter bydrae van FF Bruce in die een-volume Zondervan Bible Commentary reeks.
Corene van der Merwe
Mar 17, 2015 at 10:59 | #
Ek het 'n vraag en wonder of iemand my dalk meer inligting kan gee. In die skrifgedeelte
1 Kon 11:30 en 31 skeur Agija sy mantel in 12 stukke. Hy gee vir Jerobeam 10 stukke en vir Rehabeam 1 stuk. Wat het geword van die 12de stuk? Ek weet dit het te doen met die 12stamme van Israel, maar is nie seker hoe dit presies inmekaar pas nie. Dankie.
Mar 17, 2015 at 14:10 | #
Hi Corene – Agija laat Jerobeam tien stukke vat, en hou dus (sonder dat die skrywer dit eksplisiet so noem) die laaste twee stukke van die mantel. Dan sê Agija, met die twee stukke in die hand, dat net een stuk vir Rehabeam, Salomo se seun, gegee gaan word. Dit dui volgens sommige geleerdes daarop dat Agija waarskynlik bedoel dat die stam Benjamin (11de stuk) deel van Juda (12de stuk) sal word, soos dit inderdaad in die geskiedenis gebeur het. Geleerdes probeer só dus sin maak van die feit dat die laaste en twaalfde stuk, wat Juda voorstel, nie eksplisiet in die Hebreeuse teks genoem word nie. Maar, die teks bly selfs met só 'n interpretasie steeds verwarrend, al het dit meriete, en al is dit histories só dat Benjamin deel van Juda geword het. Die Griekse vertalers (LXX) was bv. van die begin af bewus van die verwarring wat só 'n manier van skryf kan veroorsaak, en het dus die teks vertaal asof dit twee stukke (11de en 12de) was wat aan Rehabeam, weliswaar op 'n later stadium, oorhandig sou word.
Mar 18, 2015 at 11:30 | #
Baie dankie vir jou terugvoer. Ons omgee-groep het nogal min of meer tot dieselfde gevolgtrekking gekom. Net lekkerder vir my om doodseker te maak of ons dit reg geinterpreteer het. Lekker dag en seen, vrede en 'n goeie gesondheid wens ek jou toe.
Aug 11, 2016 at 21:14 | #
Kan u my meer uitlegging gee oor Josua hoofstuk 2? Ek sien die boek Rigters en Josau verskyn nie in die alfabetiese lys Bybelboeke nie.
Aug 12, 2016 at 06:58 | #
Hi – my stof oor Josua is nog nie gereed nie. Jammer.
Tinus du Plooy
Dec 15, 2019 at 21:04 | #
Naand. Kan jy asb vir my dalk indien moontlik die verduidelikings van elke boek en hulle hoofstukke stuur.
Dec 16, 2019 at 14:43 | #
Hi Tinus, daar is 66 Bybelboeke en 1 189 hoofstukke. Ek het oor almal geskrywe, maar dit is nie in een publikasie nie. Jammer.
Sep 29, 2020 at 11:42 | #
Goeiedag d. Chris
Ek is op soek na n bybelstudie gids oor die hele Bybel wat ek op my eie kan doen. Ek is tans in UAE en opsoek na studiegids.
Ook wil ek graag weet wat die verskil is tussen groot doop nen klein doop. So baie inligting se jy moet groot gedoop worden ander weer se jy moet as baba gedoop word. Ek is in die Hervormde Kerk gedoop as baba. Ek het al verskeie kommentaar gelees maar kry verskillende inligting. Byvoorbaat Dankie Ronel
Oct 2, 2020 at 07:26 | #
Hi Ronel, jy kan elke Bybelboek hier deurlees met my kommentaar. Daar is ook 'n paar volledige gidse oor Bybelboeke wat jy kan aflaai. Dit is versprei op die webtuiste, maar ek sal kyk of ek êrens dit op een plek kan plaas sodat dit makliker hanteer kan word. Hier is vier: https://ngkerksomerstrand.co.za/wp-content/uploads/2020/07/Die-verhaal-van-die-kerk.pdf en https://ngkerksomerstrand.co.za/wp-content/uploads/2020/05/Klaagliedere-van-Jeremia.pdf en https://ngkerksomerstrand.co.za/wp-content/uploads/2020/05/Ek-kom-gou.pdf en https://www.ngkerksomerstrand.co.za/dokumente/1Petrus-Volhard-Vol-Vreugde.pdf.
Die verskil tussen die grootdoop en die kinderdoop is net op watter ouderdom kinders van gelowiges gedoop word. Grootdoop aanhangers sê hulle wil eers wag tot die kind self belydenis van sy of haar geloof kan aflê voor hy of sy gedoop word. Kinderdoop aanhangers sê die doop is bedoel om reeds kinders van God se genade te oortuig sodat hulle in geloof kan reageer. Jy kan kyk op die webtuiste vir 'n paar bydraes wat ek al gelewer het. Soek net vir doop en jy sal 'n hele paar kry. Groete.